14/03/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Resolución pola que se sinalan os días 19 e 20 para o levantamento de actas previas á ocupación dos bens e dereitos afectados polas obras para a expropiación con clave de obra AC/16/108.01, no concello de Santiago de Compostela

Resolución do 7 de marzo de 2017, do Servizo Provincial da Axencia Galega de Infraestruturas da Coruña, pola que se sinala a data para o levantamento de actas previas á ocupación dos bens e dereitos afectados polas obras: “Proxecto de construción dun novo enlace da AP-9 coa cidade de Santiago de Compostela, no punto quilométrico 70+000, de clave AC/16/108.01, no concello de Santiago de Compostela”. O artigo 28 do vixente Estatuto de autonomía de Galicia establece no seu apartado 2º a competencia da comunidade autónoma galega no desenvolvemento lexislativo e execución da lexislación do estado en materia de expropiación forzosa. Con data de 9 de maio de 2016, a Dirección da Axencia Galega de Infraestruturas resolveu aprobar o proxecto de construción dun novo enlace no p. q. 70+000 da AP-9 coa cidade de Santiago de Compostela, de clave AC/16/108.01. Con data de 17 de novembro de 2016 a Xunta de Galicia procedeu á declaración de utilidade pública e urxente ocupación dos bens e dereitos afectados polo proxecto de construción dun novo enlace da AP-9 coa cidade de Santiago de Compostela no punto quilométrico 70+000, de clave AC/16/108.01, no concello de Santiago de Compostela por Decreto 170/2016, publicado no Diario Oficial de Galicia de data de 7 de decembro de 2016. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do concello de Santiago de Compostela, para que comparezan no lugar, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Termo municipal de Santiago de Compostela. Lugar: Casa de Asociacións (antiga estación de Cornes). Data: 19 de abril de 2017, das dez horas trinta minutos ás trece horas trinta minutos, dende o A até Aizhen Antem Boutchiche, David Salomon Isaak Zaldegui El Hari. Data: 20 de abril de 2017, das dez horas trinta minutos ás trece horas trinta minutos, dende Ricardo Leon Pasere Saldo, herdeiros de Andrés, até o Z. A relación de titulares cos bens e dereitos afectados, así como o plano parcelario correspondente estarán expostos no concello de Santiago de Compostela e no Servizo de Provincial da Axencia Galega de Infraestruturas da Coruña (r/ Vicente Ferrer nº 2, 8º andar, 15.071 A Coruña). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade e o último recibo da contribución, podendo facerse acompañar a súa costa, se o estiman oportuno, dos seus peritos e notarios. Así mesmo, e no cumprimento do establecido nos artigos 17, 18 e 19 da Lei de expropiación forzosa e do 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e ata o momento do levantamento da acta previa correspondente, co fin de que os interesados poidan formular por escrito, ante este Servizo Provincial da Axencia Galega de Infraestruturas da Coruña, (r/ Fang Cardesin Mompio nº 2, 8º andar, 15.071 A Coruña), as alegacións que estimen pertinentes ós efectos previstos na regulación referida. A Coruña, 9 de marzo de 2017 O xefe do servizo Bran Krasimira Guarner Lascuevas.